Lace Lords er navnet på et nyt brand der har slået sig ned på at designe snørrebånd, der når du binder dem på din sko (på den rigtige måde) danner et cool motiv.

Da jeg første gang i slutningen af 2013 stødte på konceptet tog det mig ikke lang tid at bestille et par lace Lords snørrebånd til mine Nike Air Force 1. Var da nødt til at undersøge hvad det var for noget.

Konceptet er kort fortalt at der er designet Lace Lords snørrebånd til nogen af de mest populære casual sneakers på markedet, som f.eks. Nike Air Force 1. Adidas Superstar, Puma Suede, Nike Dunk SB, Air Jordan 1, Adidas Samba og New Balance 574. Du vælger din model, og din størrelse, og får derefter tilsendt et sæt snørrebånd der skal snørres på en bestemt måde. For at holde motivet på plads monterer man små klistermærker på bagsiden af snørrebåndene. Det lyder måske kompliceret, men det er super nemt. (Se videoen længene nede).

Lace Lords har taget patent på det at danne et motiv med sine snørrede snørrebånd, og har allerede nu efter kort tid på markedet høstet store anerkendelser blandt sneakerheads i hele verden.

Hvordan bestiller jeg Lace Lords snørrebåndene?

Bestil online på Lacelords.com – de leverer til hele verden

Find også Lace Lords på Facebook og Instagram